
Pruuka kraav V13 
katastriüksuse ostueesõigusega erastamine

1. Asjaolud ja menetluskäik
Pruuka kraav V13 (51101:001:0888) maaüksus on moodustatud (maakatastrisse kantud) 21.08.2017.a Narva Linnavalitsuse 03.05.2017 korralduse nr 419-k alusel maa riigi omandisse jätmise ja hoonestusõiguse seadmise eesmärgil aiandusühistu METŠTA AIAD kasuks.
Aiandusühistu METŠTA AIAD esitas 26.01.2018.a Maa-ametile avalduse sooviga erastada nimetatud maaüksus.
08.08.2019.a kirjaga nr 6-13/19/12440 (dokumendiregistri nr 8569/1-12.3) palus Maa-amet Narva Linnavalitsusel välja selgitada, kas mõni aiandusühistu METŠTA AIAD liige on ehitise omanikuna esitanud tähtaegselt avalduse maa ostueesõigusega erastamiseks ning avalduse olemasolu korral aiandusühistu liikmete ühiskasutuses olevate maade osas hoonestusõiguse seadmise menetlus lõpetada ning võtta vastu otsused nimetatud maade ostueesõigusega erastamiseks aiandusühistule.
Kuna aiandusühistu METŠTA AIAD liikmete poolt on esitatud Narva Linnavalitsusele maareformi seaduse § 40 lõikes 1 määratud tähtajaks, ehk 1997 detsembris 33 ostueesõigusega erastamise avaldust, siis on võimalik aiandusühistu liikmete ühiskasutuses oleva maa erastamise menetlust läbi viia vastavalt maareformi seaduse § 22 lõikele 1. 
2. Õiguslikud alused

2.1. Maareformi seaduse § 22 lõike 1 kohaselt  ostueesõigusega saavad maad erastada isikud, kellele maa on antud põliseks kasutamiseks Eesti NSV taluseaduse alusel või kellel on õigus osta maad ehitise või istanduse omanikuna vastavalt käesolevale seadusele, arvestades §-s 21 sätestatud kitsendusi, samuti elamu-, korteri-, garaaži-, suvila- või aiandusühistu tema liikmete ühiskasutuses olevat maad, mida ei taotleta tagasi. 
2.2. Vabariigi Valitsuse 06.11.1996.a. määruse nr 267 “Maa ostueesõigusega erastamise kord“ 
p. 15 kohaselt määrab kohalik omavalitsus erastatava maa suuruse ja piirid ning maa sihtotstarbe. Otsuses peavad sisalduma järgmised maa erastamise seisukohalt olulised asjaolud: maa ostueesõigusega erastamise õiguslik alus koos viitega maareformi seaduse vastavale sättele; andmed erastamist taotleva isiku kohta; maa asukoht; pindala; maa sihtotstarve; maa maksustamishind; vajaduse korral muud maa erastamise tingimused, sealhulgas kaitseala valitseja või Muinsuskaitseameti fikseeritud, kaitserežiimist tulenevad kitsendused ja piirangud.
2.3. Narva Linnavalitsuse Arhitektuuri – ja Linnaplaneerimise Ameti põhimääruse § 8 punkti 3 kohaselt Geodeesia ja maakorralduse osakonna üks põhiülesannetest on   maareformi käigus maa erastamiseks, riigimaale hoonestusõiguse seadmiseks, maa riigiomandisse jätmiseks või munitsipaalomandisse vormistamiseks olevate toimingute teostamine ja linnavalitsuse haldusaktide eelnõude ettevalmistamine. 

2.4. Juhindudes Maareformi seaduse § 20 lõikest 1; § 21 lõikest 4; § 221 lõikest 1, 6; § 223 lõikest 1;  § 23 lõikest 1. 
3. Otsus
3.1.
Lõpetada Pruuka kraav V13 (51101:001:0888) maaüksuse osas hoonestusõiguse seadmise menetlus.
3.2.
Pruuka kraav V13 (51101:001:0888) maaüksus (plaan lisatud) pindalaga 591 m2, sihtotstarbega veekogude maa (006; V) erastatakse ostueesõigusega aiandusühistule METŠTA AIAD (registrikood 80113787). 
3.3.
Vastavalt 05.09.2019 koostatud maa maksustamishinna aktile on maa maksustamishind 0 eurot.
3.4.
Kohaliku omavalitsuse üksuse maa ostueesõigusega erastamise eeltoimingute kulud 35 eurot tuleb tasuda enne maa ostu-müügi lepingu vormistamist Narva Linnavalitsuse Arhitektuuri-ja Linnaplaneerimise Ameti arvele EE671010220034033017 SEB pangas.
3.5.
Erastatava maa kasutamisel kehtivad tulenevalt seadustest ja teistest õigusaktidest kitsendused, s.h:                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                   
       - kasutada maad vastavalt maa sihtotstarbele;

       - ehitiste renoveerimine ja uusehitiste rajamine kooskõlastada Narva Linnavalitsusega;

       - täita Narva linna heakorra eeskirja;

       - lubada kinnisasjal asuvate linnale ja kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist ning mitte kahjustama neid.

4. Rakendussätted
4.1. Korraldus jõustub seadusega sätestatud korras.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

